У паняцця ёсць і іншыя значэнні, гл. Сан-Ларэнца.

**Базіліка Святога Лаўрэнція** (англ.: Basilica di San Lorenzo) — адна з самых вялікіх і найстарэйшых цэркваў Фларэнцыі, Італія, размешчаная ў цэнтральнай частцы горада. Першая царква з’явілася тут у канцы IV стагоддзя, затым яна была перабудавана ў раманскім стылі ў XI стагоддзі, а сучасны будынак царквы ў стылі рэнесансу з’явілася ў XV стагоддзі дзякуючы вядомаму архітэктару Філіпа Брунелескі.

Унутры храм упрыгожваюць шматлікія творы мастацтва: дзве кафедры працы Данатэла, упрыгожванні старой рызніцы, таксама выкананыя Данатэла, саркафаг П’ера і Джавані Медычы працы Верок'я, надмагіллі Медычы працы Мікеланджэла. Тут найбольш вядомыя члены сям’і Медычы ад Козіма Старога да Козіма III.

Гісторыя
--------

Царква Сан-Ларэнца была заснавана ў 393 годзе. У XI стагоддзі царква была рэканструявана ў раманскім стылі. У XV стагоддзі базіліку зноў рэканструявалі. У прыватнасці, па заказу Козіма Медычы Брунелескі прыбудаваў Старую Сакрысцію.

Пазней паводле праекта Мікеланджэла з іншага боку трансэпта была прыбудавана Новая Сакрысція з грабніцай Ларэнца і Джуліяна Медычы і ўзведзена бібліятэка Лаўрэнцыяна. Папа Рымскі Леў X даручыў Мікеланджэла і абліцоўку царквы, але праца так і не была выканана. У XVII стагоддзі да царквы была прыбудавана Капэла прынцаў з вялікім купалам.

Архітэктура
-----------

Агульны выгляд комплексу базілікі і бібліятэкі
### Капэла прынцаў

У склепе пахаваны амаль усе прадстаўнікі сям’і Медычы, якія належалі да герцагскай галіны. Капэлу прынцаў у 1604 годзе пачаў афармляць Матэа Ніджэці. Капэлу упрыгожваюць мармуровыя дэкаратыўныя элементы і мазаікі, на якіх намаляваны гербы гарадоў Тасканскага герцагства. Капэла не была дабудавана. Амаль усе нішы, прызначаныя для скульптур, пустыя. Былі ўсталяваны толькі дзве статуі, якія адлюстроўваюць Фердынанда I і Козіма II Медычы. Роспіс капэлы выканана П'етра Бенвенуці ў 1826 годзе. Магіла Козіма Медычы знаходзіцца побач з алтаром царквы.

### Новая сакрысція (рызніца)

Асноўны артыкул: **Новая Сакрысція**
У 1520 годзе Джуліа Медычы (будучы Папа Рымскі Клімент VII) замовіў Мікеланджэла будаўніцтва новай пахавальні (італ.: Sagrestia Nova). У капэле размешчаны чатыры алегарычныя скульптуры: «Дзень», «Ноч», «Раніца» і «Вечар». «Дзень» і «Ноч» размешчаны на саркафагу Джуліяна, герцага Немурскага — малодшага сына Ларэнца Медычы, а «Раніца» і «Вечар» размешчаны на саркафагу Ларэнца, герцага Урбінскага (унука Ларэнца Медычы, бацькі французскай каралевы Кацярыны Медычы). У капэле пахаваны таксама сам Ларэнца Цудоўны і яго брат Джуліяна, які загінуў падчас змовы Пацы. На саркафагу Джуліяна размешчаны: Мадонна з немаўлём і заступнікі сям’і Медычы — Святыя Казьма і Даміян.

* Фасад царквы Сан-ЛарэнцаФасад царквы Сан-Ларэнца
* Інтэр'ер Сан-ЛарэнцаІнтэр'ер Сан-Ларэнца
* саркафаг Ларэнца, герцага Урбінскагасаркафаг Ларэнца, герцага Урбінскага

У культуры
----------

На тэрыторыі царквы Сан-Ларэнца адбываецца адна з місій гульні Assassin's Creed II. Па сюжэце, у 1497 годзе галоўны герой пранікае ў двор царквы, каб знайсці і забіць аднаго з памагатых манаха Джыралама Саванаролы, які захапіў уладу ў горадзе. Пасля кароткай гутаркі са сваёй мэтай, пратаганісту даводзіцца ўзлезці на дах царквы, каб там дагнаць і прыкончыць яе.

Зноскі
------

1. ↑
2. ↑
3. ↑  assassinscreed.wikia.com (англ.)

Літаратура
----------

* Флоренция. История, искусство, фольклор. «Бекоччи Эдиторе», Флоренция, 2000.

Спасылкі
--------

* Лагатып Вікісховішча На Вікісховішчы ёсць медыяфайлы па тэме **Сан Ларэнца**
* Даведнік «Афішы»

| Славутасці Фларэнцыі |
| --- |
|  | 
* Баптыстэрый
* Барджэла
* Арсанмікеле
* Сады Баболі
* Скульптура Давіда
* Капліца Бранкачы
* Капэла Перуцы
* Кампаніла Джота
* Палацца Піці
* Палацца Строцы
* Палацца Медычы-Рыкардзі
* Палацца Век’ё
* Понтэ Век’ё
* Калідор Вазары
* Сан-Ларэнца
* Сан-Марка
* Сан-Мініята
* Санта-Крочэ
* Санта-Марыя-дэль-Ф’ёрэ
* Базіліка Санта-Марыя-Навэла
* Лоджыя Ланці
* Санцісіма-Анунцыята
* Санта-Спірыта
* Уфіцы

 |

|  |  |
| --- | --- |
| ⚙️   Слоўнікі і энцыклапедыі | Britannica (онлайн) |
| 

| Нарматыўны кантроль |
| --- |
| GND: 4204237-9 · ISNI: 0000 0000 9745 376X · LCCN: n79065645 · NKC: xx0034100 · SUDOC: 120222906 · VIAF: 173625782 · ULAN: 500305287 |

 |